כרמל אחזקות

כרמל אחזקות היא חברה ישראלית העוסקת בתחום הריהוט, עיצוב הבית וחיפויי רצפה. ב-1959 הוזמן אברהם יוסף שפירא על ידי שר המסחר והתעשייה פנחס ספיר, לרכוש מפעל שטיחים באור עקיבא. המפעל שהוקם ממש באותם ימים על ידי איש עסקים נקלע לקשיים כספיים, וספיר שהכיר את שפירא מהיכרות מוקדמת, הציע לו הלוואות ממשלתיות כדי שירכוש את המפעל על כל הציוד שבו. שפירא לקח לידיו את המפעל, שנקרא "שטיחי כרמל", ובשנת 1961 העסיק המפעל יותר מ-100 עובדים ושפירא ביקש מספיר סיוע בבניית מבנה נוסף למפעל כדי להתרחב. כעבור שנים אחדות הקים שפירא מפעלים דומים בנתיבות, ובנצרת עילית. בתחילת שנות ה-80 כבר עמד שפירא בראש "תשלובת השטיחים כרמל קיסריה גלנויט" אשר כללה שבעה מפעלים ברחבי הארץ, שלוחות בחו"ל, והעסיקה כ-1,500 עובדים. בשנת 1980 זכה שפירא בפרס התעשייה בקטגוריית הטקסטיל. בימים של מכס גבוה על ייבוא שטיחים מחו"ל – הייתה בעלת השליטה הכמעט מלאה בשוק השטיחים בישראל. בשנת 1997 הונפקה כרמל אחזקות בפעם הראשונה בבורסה ובהמשך בשנת 2005 בוצעה הנפקה נוספת של איגרות חוב. בשנת 2003 מוזגו רשת ביתילי ורשת IDesign. בשנת 2015 נמחקה החברה מהמסחר בבורסה. השליטה העיקרית בכרמל אחזקות נמצאת כיום בידה של משפחת איתני, אשר התחילה את דרכה עם "שטיחי כרמל" באמצעות מפעל שטיחי קיסריה שהוקם בשנת 1960 בקיסריה. מאז אותו מפעל ומותג יחידי התרחבה החברה משמעותית. בשנת 1986 הוקמה רשת "ביתילי", מותג ישראלי לריהוט ומערכות ישיבה. בנוסף, לקבוצה שני מפעלים לייצור ריהוט ומוצרי חיפוי, הקימה את המותגים Rich&Taylor (מותג מזרנים), איי.די.דיזיין (MyHomePage,(Ddesign ורהיטי מרכז הזורע, כאשר לכל הרשתות כ-40 חנויות ברחבי הארץ[דרוש מקור]. חברת בת של כרמל אחזקות היא חברת "כרמל פלור דיזיין" – בעלת המותג "כרמל שטיחים ופרקט". כרמל שטיחים ופרקט היא חברה לייצור שטיחים ופרקט המונה 25 אולמות תצוגה ברחבי הארץ. החברה מתמחה בייצור, עיצוב ושיווק מוצרים ושטיחים לבית ולחצר. הפרקט וחיפויי הרצפה של החברה זכו לתשומת לב מרובה בשל איכותם וחדשנותם הבאה לידי ביטוי בדגמים השונים. כרמל שטיחים ופרקט היא בין החברות הוותיקות בתחום ובין היחידות בארץ שמייצרת בעצמה את השטיחים ואת הדשא הסינתטי באמצעות שני מפעלי כחול לבן. כאשר הוקמה הייתה למפעל השישי בארץ שהוקם למטרת ייצור שטיחים, אולם בעוד חברות אחרות העבירו את מפעליהם לחו"ל או התחילו לייבא את מוצריהם על מנת לחסוך עלויות, כרמל נשארה נאמנה למוצרים כחול לבן ודאגה לשמר את מפעליה בארץ וכאמור להיות היחידה המייצרת את השטיחים והדשא הסינתטי בארץ. כ-70% מתוצרי המפעל בארץ מיוצא לחו"ל לכ-50 מדינות בעולם, נתון זה הופך את החברה לגדולה ביותר בישראל בתחומה. כרמל משתתפת מדי שנה בתערוכה הבינלאומית הגדולה ביותר בעולם בהנובר גרמניה ונחשבת לשחקן מרכזי שם. כרמל אחזקות (אי.אל) בע"מ, באתר מאיה (הודעות לבורסה) אתר חברת כרמל שטחים ופרקט(הקישור אינו פעיל) אתר ביתילי אתר אורבן רהיטי מרכז הזורע משלוח שטיחי כרמל יוצא לחו״ל מנמל חיפה, באתר ארכיון הסרטים הישראלי בסינמטק ירושלים, 1963 בת-חן בן-עמי סונין, ‏ריאיון עם רון יוסיפוף CFO קבוצת כרמל אחזקות ומנכ"ל חברת הבת כרמל פלור דיזיין, באתר גלובס, 17 במרץ 2013 מיתוג מחדש – שינוי שם הרשת: מירב קריסטל, שטיחי כרמל out, "כרמל" in, באתר ynet, 23 בדצמבר 2008 כרמל מופיעה באח הגדול: דידי רפאלי, ‏על ספת האח: איפה קונים את כל הרהיטים, באתר ‏מאקו‏, 9 במאי 2013 ספיר סייר במפעלים בשומרון, דבר, 12 בפברואר 1961. ערן אזרן, אחרי 17 שנים: כרמל אחזקות, מבעלי ביתיליו–IDdesign, תימחק מהבורסה, באתר TheMarker‏, 14 בינואר 2015 מידע לציבור על קונים כחול לבן, באתר מיוצר בישראל כתבה על כרמל וראיון מנכ"ל, באתר גלובס אודות החברה באתר חברת כרמל שטיחים ופרקט כתבה בעולם העסקים של ישראל